НэхъыщIэ дыдэхэм папщIэ
Аушыджэр къуажэм хьэзыр щащIащ зи ныбжьыр илъэсищым щIимыгъуа сабийуэ 40 зыщIэхуэн IуэхущIапIэщIэр. Абы хэтщ цIыкIухэр физкультурэм щыхуагъасэ пэш щхьэхуэ, зыщатIэщI, зыщахуапэ пэIущIэ пэш, методикэ кабинет.
IуэхущIапIэщIэм зыхуеину Iэмэпсымэхэмрэ унэлъащIэмрэ щIагъэуващ, пщIантIэр зэIузэпэщ ящIащ, жыгхэмрэ къэкIыгъэхэмрэ щыхасащ.
Лэжьыгъэ псори ягъэувауэ щыта пIалъэхэм къриубыдэу зэфIагъэкIащ. КъБР-м Ухуэныгъэмрэ гъуэгу хозяйствэмкIэ и министерствэм къызэритамкIэ, IуэхущIапIэр къызэIуахын папщIэ зыхуеину документхэр гъэхьэзырын яух.
КъБР-м и Iэтащхьэмрэ Правительствэмрэ я пресс-IуэхущIапIэ.
